Lav et referat af nedenstående tekst:

Tekst:
Stærekasserne på Vildsundvej på Mors har blinket 2026gange, siden de blev sat op for bare få uger siden. Det er Midt- og Vestjyllands Politi, der nu har gjort op, hvor mange bilister, der er gået i fælden i de nye stærekasser. Og det kommer bag på politiet, at der er så mange overtrædelser på så kort tid. - Vi vidste godt, at hastigheden var rigtig høj, men det er overraskende, at der er så mange, der er blevet blitzet, siger Jørgen Christensen, der er leder af færdselsafdelingen i Midt- og Vestjyllands Politi. Bekræfter bange anelser Selv om det for nylig blev offentliggjort, at over 1000 bilister allerede var gået i fælden på Vildsundvej, har det altså ikke fået folk til at sætte farten ned på strækningen. - Det er alt for mange, der er blevet blitzet oppe på Mors, og som har kørt for stærkt, siger Jørgen Christensen. - Det bekræfter vores bange anelser. De viser nemlig, at hver fjerde bilist kører over 90 kilometer i timen i 70’er-zonen. Politiet håber, at bevidstheden om stærekasserne vil hjælpe med at få hastighederne ned. - Vi ved, at når vi får hastigheden ned, så bliver det, der før var personskadeuheld til materielskadeuheld. Og det er helt centralt, siger Jørgen Christensen. Mange trafikdræbte 2018 har været et år med mange trafikdrab. Og derfor vil indsatsen fra politiets side fortsætte. - Vi har haft 32 dræbte i trafikken i år indtil videre og 350 personskadeuheld, siger Jørgen Christensen og fortsætter: - Det betyder, at tallene ikke falder. Så vi må kigge på de muligheder, der er for at få hastigheden ned. Håbet er, at der inden for kort tid ikke er nær så mange, der bliver blitzet. - Samtidig er det med til at skabe tryghed. Der er rigtig mange, der skal ud af de her kryds hver dag, så forhåbentlig vil vi se færre uheld fremover, siger Jørgen Christensen fra Midt- og Vestjyllands Politi.

Referat:
Den nyopsatte stærekasse på Mors har blinket løs, siden den blev sat op.